
BASES REGULADORES DEL PROCÉS DE SELECCIÓ, MITJANÇANT EL SISTEMA DE CONCURS-OPOSICIÓ, PER A COBRIR AMB CARACTER URGENT UNA PLAÇA D’EDUCADOR DE LA UNITAT D’ESCOLARITZACIÓ COMPARTIDA (UEC) I LA CONSTITUCIÓ D’UNA BORSA DE TREBALL. 

Primera. 1. Objecte.

1.1. L’objecte de la present convocatòria és regular el procés selectiu d’urgència per proveir amb caràcter temporal d’interinitat i a jornada sencera una plaça d’educador de la Unitat d’Escolarització compartida mitjançant el sistema de concurs-oposició.

1.2. Aquesta convocatòria està supeditada i condicionada a la signatura anual del conveni amb el Departament d’Educació de la Generalitat i per tant, a l’aportació de capital per part de l’entitat. 
Així doncs, no s’efectuaria el nomenament fins que l’Ajuntament no signés el conveni de la gestió del servei amb el Departament d’Educació. Per tant, en cas que no es signi, els aspirants no tindran cap dret a que l’Ajuntament els nomeni.  

1.3. En cas que, el Departament d’Educació de la Generalitat finalitzes l’aportació de capital, comportaria la finalització del nomenament interí. 

Segona. Normativa aplicable.

En tot allò no previst en aquestes bases, s’ha d’aplicar la normativa següent:

· Llei 7/1985, de 2 d’abril, Reguladora de les Bases de Règim Local.
· Reial Decret Legislatiu 781/1986, de 18 d’abril, pel qual s’aprova el text refós de les disposicions legals vigents en matèria de règim local.
· Reial Decret Legislatiu 5/2015, de 30 d’octubre, pel qual s’aprova el Text Refós de l’Estatut Bàsic de l’Empleat Públic.
· Decret legislatiu 2/2003, de 28 d’abril, pel qual s’aprova el text refós de la Llei municipal i de règim local de Catalunya.
· Decret legislatiu 1/1997, de 31 d’octubre, pel qual s’aprova la refosa en un text únic dels preceptes de determinats textos legals vigents a Catalunya en matèria de funció pública.
· Decret 214/1990, de 30 de juliol, pel qual s’aprova el Reglament del personal al servei de les entitats locals.
· Llei 39/2015, d’1 d’octubre, del Procediment Administratiu Comú de les Administracions Públiques.
· Llei 40/2015, d’1 d’octubre, del Règim Jurídic del Sector Públic.
· Resta de normes i disposicions complementàries i concordants d’aplicació.

Tercera. Dades del nomenament.

3.1. La durada del nomenament interí serà de caràcter temporal, per cobrir places vacants del següent supòsit:

· Execució de programes de caràcter temporal, amb durada màxima de tres anys.

3.2. Grup de cotització A2 i a jornada completa.

3.3. La jornada laboral està compresa de dilluns a divendres i l’horari serà el fixat segons les necessitats del servei comprès en matí i/o tarda. 

Quarta. Funcions del lloc de treball.

4.1. Les tasques que els hi corresponen són:

· Atenció educativa, personal i social a l’alumnat de la Unitat d’Escolarització Compartida.
· Elaboració del Projecte Educatiu de la UEC de la Seu d’Urgell seguint les indicacions de l’Ajuntament de la Seu d’Urgell i en coordinació amb els centres educatius de referència dels alumnes.
· Planificació, realització i proposta d’avaluació del contingut didàctic de les matèries vinculades al currículum de secundària.
·  Acompanyament educatiu individualitzat dels alumnes: elaboracions de plans de treball individualitzats, seguiment i avaluació dels mateixos en coordinació amb el seu centre de referència i l’EAP.
· Acompanyament social individualitzat dels alumnes.
· Realització tutories i entrevistes amb les famílies.
· Coordinació amb els centres educatius de referència per fer el seguiment de l’alumnat.
· Coordinació amb la inspecció educativa.
· Coordinació amb l’Equip d’assessorament psicopedagògic (EAP)
· Coordinació, si cal, amb altres professionals que mantinguin seguiment de l’alumnat (Serveis Socials, Salut...) 
· Coordinació amb el Servei d’Educació de l’Ajuntament de la Seu d’Urgell.
· Cura per la qualitat del projecte.
· Relació amb els agents educatius i socials del territori
· Gestió de la documentació que genera el projecte.
· Altres funcions vinculades al desenvolupament del projecte educatiu de la UEC.
· Les funcions no són determinants i excloents, per la qual cosa es considera qualsevol altra funció de caràcter similar que li sigui atribuïda.
· 

Cinquena. Enquadrament Orgànic.

Els llocs de treball estan enquadrats orgànicament al Servei d’Educació.

Sisena. Requisits per participar a la selecció

6.1. Per ser admesos al procés selectiu, les persones aspirants han de complir els requisits següents:

a. Tenir la nacionalitat espanyola, sens perjudici del que preveu l'article 57 del Reial Decret Legislatiu 5/2015, de 30 d'octubre pel qual s'aprova el TRLEBEP, que regula l'accés a l'ocupació pública de nacionals d'altres estats.

a. Edat: Tenir complerts els 16 anys i no haver arribat a l’edat de màxima de jubilació.

b. Capacitat funcional:  no patir cap malaltia ni estar afectat per cap impediment físic o psíquic que impossibiliti el normal exercici de les funcions pròpies de la categoria.

Les persones aspirants podran acreditar aquesta condició mitjançant declaració responsable que posteriorment podrà ser verificada en cas que la persona aspirant sigui proposada a nomenament o contractació. (Cal portar complimentada i degudament signada la declaració responsable)

c. Titulació: Tenir, o estar en condicions d’obtenir-lo en la data en què acabi el termini de presentació de sol·licituds, d'algun dels títols següents: llicenciatura, grau o diplomatura en Educació Social, Pedagogia, Psicopedagogia, Psicologia, magisteri, ciències en activitat física i esport (CAFE) o altres titulacions universitàries amb el CAP (Certificat d’aptitud pedagògica) o el màster de formació de professorat.

Els aspirants amb titulacions obtingudes a l’estranger hauran d’estar en possessió de la corresponent homologació o del certificat d’equivalència. Aquest requisits no serà d’aplicació als aspirants que hagin obtingut la seva qualificació professional, en l’àmbit de les professions regulades a l’empara de les disposicions de Dret Comunitari.

d. Llengua catalana: Acreditar el coneixement de la llengua catalana mitjançant el certificat del nivell C1 de la Junta Permanent de Català o algun dels certificats o títols equivalents esmentats a l’annex del Decret 14/1994, de 8 de febrer (DOGC 1859 d’11.02.94) de la Generalitat de Catalunya.

e. Acreditar coneixement de llengua castellana. Les persones aspirants que no tinguin la nacionalitat espanyola han de tenir coneixements de llengua castellana del nivell C. Aquest coneixement s’acredita mitjançant la superació de la prova o l’exercici establert a aquest efecte o la presentació d’un dels documents que s’indiquen a continuació:
· Certificat d’haver cursat l’educació primària i la secundària a l’Estat espanyol.
· Diploma d’espanyol com a llengua estrangera (nivell C2 o equivalent), que estableix el Reial Decret 1137/2002, de 31 d’octubre, modificat per Reial decret 264/2008, de 22 de febrer.
· En el cas de persones aspirants nacionals de països en què la llengua castellana sigui llengua oficial o que hagin cursat en llengua castellana, el certificat dels estudis conduents a obtenir la titulació exigida com a requisit d’accés.

f. No haver estat separat mitjançant expedient disciplinari del servei de qualsevol de les administracions públiques o dels òrgans constitucionals o estatutaris de les Comunitats autònomes, ni estar inhabilitat absolutament o especialment per a l’ocupació de càrrecs públics per resolució judicial o per a l’accés al cos o escala de funcionaris.

Les persones aspirants podran acreditar aquesta condició mitjançant declaració responsable que posteriorment podrà ser verificada en cas que la persona aspirant sigui proposada a nomenament o contractació. (Cal portar complimentada i degudament signada la declaració responsable)

g. No estar afectat per cap dels motius d’incompatibilitat i d’incapacitat dels previstos a la legislació vigent en la matèria.

Les persones aspirants podran acreditar aquesta condició mitjançant declaració responsable que posteriorment podrà ser verificada en cas que la persona aspirant sigui proposada a nomenament o contractació. (Cal portar complimentada i degudament signada la declaració responsable)

h. No disposar d’antecedents al registre de persones amb delictes de caire sexual. Qui no disposi d’aquesta acreditació haurà de presentar una declaració jurada o promesa de no haver estat condemnat per sentència ferma per delictes contra la llibertat i la indemnitat sexual ni per delictes de tràfic d’éssers humans, autoritzant expressament a l’Ajuntament de la Seu d’Urgell perquè sol·liciti l’informe corresponent al Ministeri de Justícia en nom seu.

6.2. Tots aquests requisits s’hauran d’acreditar mitjançant la presentació dels justificants i documents oportuns i les declaracions jurades pertinents. En cas contrari, al no acreditar tots els requisits, l’aspirant serà exclòs de les proves.

6.3. Els requisits establerts en aquesta base s’han de tenir en el moment de finalitzar el termini de presentació de sol·licituds i mantenir-los durant el procés selectiu.

Setena. Presentació d'instàncies.

7.1. Les instàncies hauran de presentar-se per la seu electrònica de l’Ajuntament de la Seu d’Urgell www.laseu.cat. En cas de no poder-se presentar electrònicament,  s’acceptaran instàncies presencials i s’haurà de sol·licitar cita prèvia trucant a l’Ajuntament o al correu rrhh@aj-laseu.cat

7.2. El termini de presentació de sol·licituds serà de 20 dies hàbils comptadors a partir de l’endemà de la publicació de la convocatòria al Diari Oficial de la Generalitat de Catalunya. Si el darrer dia és inhàbil, passaran les actuacions al dia següent hàbil.
Les Bases i la convocatòria es publicaran íntegrament en el Butlletí Oficial de la Província i al Diari Oficial de la Generalitat de Catalunya. Els restants i successius anuncis d’aquesta convocatòria es faran públics únicament en el tauler d’anuncis de l’Ajuntament de la Seu d’Urgell.

7.3. Per poder ser admesa una sol·licitud, s’ha de presentar la següent documentació:

· Sol·licitud de conformitat amb el model normalitzat.
· Fotocòpia compulsada del Document Nacional d’Identitat.
· Original o còpia degudament compulsada del títol acadèmic necessari 
· [bookmark: _GoBack]Document acreditatiu d’estar en possessió del nivell de suficiència C1 de la llengua catalana. No obstant això, en cas que les persones aspirants tinguin el nivell exigit de coneixements de català cal que ho acreditin documentalment, com a màxim, abans de l’inici de la prova de català.
· Currículum vitae del sol·licitant.
· Vida laboral.
· Certificacions, títols, i/o altres documents acreditatius dels mèrits al·legats.

7.4. Amb la formalització i presentació de la sol·licitud, les persones aspirants donen el consentiment al tractament de les dades de caràcter personal que són necessàries per prendre part en la convocatòria i per a la resta de tramitació del procés selectiu, d’acord amb la normativa vigent. Alhora, les persones aspirants donen el consentiment per tal que l’òrgan convocant faci les comprovacions i les acreditacions d’ofici sense que la persona aspirant hagi de presentar cap documentació que hi doni autorització expressa. L’acreditació de la documentació en la presentació de la sol·licitud en els registres de qualsevol de les oficines previstes en la convocatòria implicarà la denegació de l’autorització a l’òrgan convocant a realitzar les comprovacions d’ofici.

7.5. En cas que no es presentin instàncies dins el termini citat, la Junta de Govern Local podrà prorrogar-lo per un o més períodes si ho considera convenient. A aquestes pròrrogues els seran d'aplicació aquestes bases.

7.6. Quan les sol·licituds es presentin a les oficines de correus, caldrà que es faci en sobre obert, per tal que el funcionari de correus les dati i segelli abans de la seva certificació.

Vuitena. Llista d'aspirants admesos i exclosos.

8.1. Un cop rebudes les instàncies, la Junta de Govern Local dictarà la relació provisional d’aspirants admesos i exclosos. Aquesta llista es publicarà a l'e-tauler de l'Ajuntament. Malgrat això, en aplicació del que preveu el segon paràgraf de l'art. 78 del Reglament del personal al servei de les entitats locals, es podrà substituir aquesta publicació per una notificació personal a tots els interessats. En el mateix acord es determinarà la composició concreta del tribunal (titulars i suplents) i el lloc, data i hora de la seva constitució i inici d’actuacions. En la llista hi constaran els noms i cognoms dels aspirants admesos. Els aspirants exclosos sortiran identificats amb els últims quatre dígits del DNI i la lletra i amb indicació, si s'escau, dels defectes que hagin causat les exclusions.

[bookmark: _Hlk134438895]8.2. Els aspirants disposaran d’un termini de 5 dies naturals a partir de l’endemà de la publicació o notificació de la llista provisional d’admesos i exclosos, per presentar reclamacions o esmenes i subsanin les deficiències aportant tots els documents necessaris, d’acord amb el que disposa l’article 68 de la Llei 39/2015, d’1 d’octubre, del Procediment Administratiu Comú de les Administracions Públiques, adreçades a esmenar els defectes que hagin causat la seva exclusió o els que s’hagin pogut produir per omissió o error.

8.3. Si en aquest termini no hi hagués reclamacions, al·legacions o esmenes la llista passaria a ser definitiva sense necessitat de prendre un nou acord.

Novena. Tribunal.

9.1. D’acord amb al que determina l’article 60 del Text Refós de la Llei de l’Estatut Bàsic de l’Empleat Públic, l’òrgan de selecció serà col·legiat i la seva composició s’haurà d’ajustar als principis d’imparcialitat i professionalitat dels seus membres.

9.2. L’òrgan de selecció estarà constituït per:

· President designat per l’Ajuntament de la Seu d’Urgell. 
· Un vocal designat per l’Ajuntament que pot ser del propi Ajuntament o d’altres administracions. 
· Un vocal designat per l’Escola d’Administració Pública de Catalunya.

Actuarà fent les funcions de Secretari del tribunal una personal designada per l'Ajuntament de la Seu d'Urgell.

9.3. El tribunal pot disposar la incorporació d’assessors especialistes per a totes o alguna de les proves. Els assessors no tenen vot.

9.4. Els membres del tribunal estan subjectes als supòsits d’abstenció i recusació que preveuen els articles 28 i 29 de la Llei 30/1992, de 26 de novembre, de règim jurídic de les administracions públiques i del procediment administratiu comú, i no en poden ser nomenats membres persones col·laboradores o assessores d’aquests que hagin realitzat tasques de preparació de persones aspirants a proves selectives en els cinc anys anteriors a la publicació d’aquesta convocatòria. Les persones aspirants els poden recusar si concorre algun dels motius dels articles 23 i 24 de la Llei 40/2015, d’1 d’octubre, del Règim Jurídic del Sector Públic.

9.5. El tribunal no es pot constituir ni actuar sense l’assistència com a mínim de la meitat dels seus membres, bé siguin titulars, bé suplents, i sempre és necessària la presència del president i del secretari. Les decisions s’han d’adoptar per majoria simple de vots dels presents i, en cas d’empat, ha de resoldre el vot de qui n'ocupi la presidència. Tots els membres actuen amb veu i vot, tret del secretari, l’actuació del qual és de fedatari. No obstant això, aquest tindrà veu i vot quan alhora sigui membre de l’òrgan de selecció.

9.6. Les sessions del tribunal seran ordinàriament presencials. Malgrat això, es podran fer telemàticament només en per a valorar el període de pràctiques o per a fer aclariments sobre alguna qüestió que s'hagi presentat i que no demani la presència d'aspirants.

9.7. De cada sessió que faci l’òrgan de selecció, se n’ha d’estendre una acta, signada pel secretari i amb el vistiplau del president. També podrà ser signada per la resta de membres de l’òrgan de selecció, si així s’estableix per acord del mateix tribunal.

9.8. Els actes qualificats dels tribunals de selecció (resultat de les proves d'oposició, valoració en la fase de concurs i proposta definitiva d'aspirants que han superat el procés selectiu) podran ser recorreguts en alçada davant de la Junta de Govern Local  en el termini d'un mes des que s'hagin publicat o notificat. Els actes de tràmit del tribunal no podran ser objecte de recurs, sense perjudici que es puguin interposar reclamacions quan es tracti d'esmenar possibles errors materials en la confecció de la llista d'aprovats, errors mecanografiats en la transcripció de publicacions, errors aritmètics en les qualificacions o errors observables a simple vista. Aquests errors també podran ser corregits d'ofici pel tribunal.

9.9. El tribunal qualificador haurà de fer públics el resultats en la seu electrònica de la corporació.

9.10. El tribunal que actuï en aquest procés selectiu, a l’efecte de les indemnitzacions per raó del servei en concepte d’assistències, està inclòs en la categoria primera de les que preveu l’article 24 del Decret 138/2008, de 8 de juliol (DOGC núm. 5170, de 10.7.2008).

Desena. Procediment de selecció.
 
10.1. El procediment de selecció serà el de concurs oposició i l’ordre de les actuacions serà el següent: 
a. Prova de coneixements de català, si és necessària.
Fase d'oposició
b. Fase de concurs.

10.2. Els aspirants que no compareguin quedaran eliminats a excepció de casos de força major degudament justificats i valorats pel tribunal.

10.3. A la vista del nombre d’aspirants i de la disponibilitat dels membres que formen el Tribunal qualificador, els Tribunal podrà valorar i decidir si ambdues fases es duran a terme el mateix dia o bé en dies separats

Onzena. Acreditació del nivell de Coneixement de la llengua catalana

11.1. Les persones aspirants que no acreditin estar en possessió del certificat de coneixements de català de nivell C1, hauran de fer la prova de català amb contingut anàleg al de les proves que es facin per obtenir el nivell esmentat. Sempre que sigui possible, la prova la farà una persona tècnica del Consorci de Normalització Lingüística. Aquesta persona assistirà al tribunal amb veu i sense vot. Aquesta té caràcter obligatori i eliminatori i es qualificarà d’apte o no apte. Les persones aspirants que no superin la prova de català no passaran a la fase següent.

11.2. Les persones aspirants que no compareguin quedaran eliminats a excepció de casos de força major degudament justificats i valorats per l'Ajuntament.

Dotzena. Fase d’oposició

12.1. La fase d'oposició serà eliminatòria i consistirà en una o varies preguntes escrites que podran incloure part teòrica i/o pràctica i/o preguntes tipus test, curtes o a desenvolupar.

12.2. Aquests temes o preguntes estaran relacionats amb les tasques del lloc de treball i amb el temari següent:

· Funcionament general de l'Administració, especialment la local.
· Informació general del municipi de la Seu d’Urgell.
· Recursos educatius i socials del municipi de la Seu d’Urgell.
· Unitats d’Escolarització compartides (UEC).
· Llei  d’Educació de Catalunya.
· Documents de gestió i d’organització de centres educatius.
· Programació educativa.
· Tràmits administratius relacionats amb la gestió de la UEC.

12.3. El valor de cada pregunta el determinarà el tribunal. La qualificació de l’exercici és de 0 a 30 punts i per aprovar serà necessari obtenir la qualificació mínima de 15 punts.

12.4. El temps màxim serà de dues hores, tot i que el tribunal, en funció del nombre de preguntes que finalment decideixi, podrà fixar un temps inferior.

12.5. A més de la correcció tècnica en el contingut general se n’apreciarà la capacitat i formació general, la claredat d’idees, la precisió i el rigor en l’exposició i la qualitat de l’expressió escrita.

12.6. El tribunal podrà optar entre llegir per si mateix les proves o indicar que les llegeixin els aspirants.

12.7. Els aspirants que no compareguin quedaran eliminats a excepció de casos de força major degudament justificats i valorats pel Tribunal.

12.8. El Tribunal comunicarà als aspirants la durada total de la prova o proves de la fase d’oposició i es deixaran 15 minuts, a comptar de l’inici de la prova, perquè els aspirants puguin accedir a la fase d’oposició. 
Aquests 15 minuts no seran recuperables i per tant la finalització de la fase d’oposició serà la mateixa per tots els aspirants. 
Els aspirants que decideixin abandonar la fase d’oposició, ho podran fer una vegada hagin transcorregut els 15 minuts a comptar de l’inici de la prova. 

12.9. A efectes d’identificació, els aspirants hauran de concórrer en cada prova amb el DNI. 

Tretzena. Fase de concurs 

13.1. La fase de concurs és obligatòria i no eliminatòria. I serà d’aplicació únicament als aspirants que hagin superar la fase d’oposició. 

13.2. En aquesta fase de concurs es valoraran els mèrits al·legats i acreditats pels aspirants aprovats, s'atorgaran un màxim de 10 punts i es valoraran d'acord amb el barem que s'indica seguidament.

13.3. Els mèrits s’hauran d’acreditar mitjançant l’aportació de les fotocòpies compulsades dels corresponents diplomes o certificats, que caldrà acompanyar juntament amb la sol·licitud de participació en el present procés selectiu; en cas contrari, no podran ser valorats per l’òrgan de selecció.

A. Experiència professional 

Es valorarà amb un màxim de 4,00 punts d'acord amb el barem següent:

a. Per experiència docent en Unitats d’Escolarització Compartida en nivell  equivalent i tasques anàlogues al les del lloc de treball: 0’20 punts per mes.
b. Per experiència d’atenció educativa en altres recursos educatius i socials amb joves en risc d’exclusió social i/o dificultats d’aprenentatge: 0’10 punt per mes.

Per acreditar aquest mèrit no serà suficient la vida laboral. L’acreditació es farà mitjançant certificat oficial expedit per les entitats on hagués prestat els seus serveis. Aquest certificat haurà d'indicar clarament les tasques de manera que el Tribunal pugui definir en quin del supòsits es pot valorar. Les persones que hagin treballat a l'Ajuntament de La Seu d'Urgell hauran de citar els mèrits però no serà necessari que aportin els certificats acreditatius. El tribunal farà les comprovacions necessàries als arxius municipals per atorgar els punts corresponents.

En els documents que acreditin l'experiència en empresa privada i/o com a professional lliure haurà de constar exactament que correspon a feines vinculades amb el lloc de treball convocat i no serà suficient el que consta a la vida laboral. 

En cas de contractació a temps parcial, és computarà el temps de forma proporcional en relació a la jornada completa.

B. Formació i perfeccionament

Es valorarà la formació i perfeccionament sobre matèries relacionades amb el lloc de treball amb un màxim de 1,25 punts d'acord amb el barem següent:

· Per cada curs de 10 a 40 hores 0,20 punts
· Per cada curs de 41 a 60 hores 0,30 punts
· Per cada curs més de 60 hores 0,50 punts

Només es computen les activitats formatives dels darrers 10 anys, llevat de les titulacions universitàries, postgraus, màsters i el coneixement d’idiomes.

No es computaran, ni acumuladament, les activitats formatives inferiors a 10 hores. 
Només es tindran en compte els cursos, jornades i/o seminaris que continguin de forma expressa el nombre d’hores de formació.

No es valoraran els cursos que siguin la preparació prèvia per a l’obtenció d’un curs.

C. Per estar en possessió de titulació de postgrau i mestratge 

Es valoraran els títols de postgrau i mestratge relacionats amb les funcions pròpies de la plaça que es convoca, fins a un màxim de 2’50 punts i d’acord amb el següent barem:

· [bookmark: _Hlk150771691]Per postgraus de més de 150 hores o 15 crèdits vinculats ambles tasques del lloc de treball: 1,00 punt. Per sota de 150 hores es valoraran com a cursos.
· Per mestratges de 300 hores o 35 crèdits vinculats amb les tasques del lloc de treball: 1’50 punts

No es valoraran postgraus que siguin primer part d'un mestratge si el mestratge s'ha valorat.

En el cas d’acreditacions on la durada estigui expressada en crèdits ECTS, s’aplicarà l’equivalència de 1 ECTS = 25 hores

D. Per tenir altres titulacions i ACTIC.

d.1. Per tenir titulacions acadèmiques diferents a la que s’aporta per a participar a la convocatòria i que tingui relació amb el lloc de treball: Fins a un màxim de 2,00 punts

· Per diplomatura – 1’00 punts
· Per grau o llicenciatura – 2,00 punts
En el cas que un títol de diplomatura s'hagi utilitzat per a obtenir una llicenciatura, només es valorarà aquesta.

En el cas d’acreditacions on la durada estigui expressada en crèdits ECTS, s’aplicarà l’equivalència de 1 ECTS = 25 hores

d.2. Per tenir el certificat d’acreditació de competències en matèria de societat de la informació de la Generalitat de Catalunya (ACTIC), fins a un màxim de 0,25 punts.

· Nivell bàsic – 0’15 punts
· Nivell mitjà o superior – 0’25 punts

Aquests certificats són acumulatius, de forma que només es puntuarà el certificat de nivell superior, en cas que es presenti més d’un certificat. 

13.4. La puntuació obtinguda en aquesta fase no pot ser aplicada en cap cas per superar la fase d'oposició, cadascun dels exercicis de la qual s'ha d'aprovar prèviament.

13.5. El tribunal publicarà una valoració provisional de les puntuacions obtingudes per les persones aspirants i l’exposarà a l’e-tauler de l’Ajuntament i no es farà cap notificació personal als aspirants.  

13.6. Les persones aspirants disposaran d’un termini de 5 dies hàbils, comptadors des del dia següent a la data de publicació a l’e-tauler del resultat d’aquesta fase, per formular les al·legacions que es considerin oportunes. I aportar els documents justificatius dels mèrits que s’hagin fet constar en el termini de presentació d’instàncies. No podran incloure nous mèrits que no s’hagin fet constar en el termini de presentació d’instàncies.

13.7. El tribunal analitzarà les al·legacions, les resoldrà justificadament, fixarà el llistat definitiu de puntuacions i farà la proposta de nomenament o contractació a l’òrgan competent. L’acta es publicarà a l’e-Tauler de la seu electrònica de l’Ajuntament

· Màxima puntuació mèrits: 10 punts.

G. Entrevista curricular

La seva realització serà optativa a criteri de l’òrgan de selecció. En cas de realitzar-se consistirà en avaluar de la persona aspirant el seu perfil professional a partir de qüestions vinculades amb el lloc de treball, motivació de la seva candidatura, i els seus coneixements i experiències relacionades amb les funcions a desenvolupar 

En cas de realitzar-se l’entrevista curricular es puntuarà amb un màxim de 1,5 punts. 

La no presentació de la persona aspirant a l’entrevista, determinarà la seva exclusió del procés selectiu. 

Catorzena. Criteris de desempat.

En cas d’empat, l’ordre dels aspirants s’establirà atenent els següents criteris:

1. L’obtenció del major nombre de punts en la segona prova de la fase d’oposició
2. L’obtenció del major nombre de punts en la primera prova de la fase d’oposició
3. L’obtenció del major nombre de punts a l’apartat d’experiència professional de la fase de concurs.

Quinzena. Classificació dels aspirants i proposta.

15.1. La classificació definitiva dels aspirants s’obtindrà de la suma total de les puntuacions obtingudes en el conjunt de les fases del procés selectiu. El Tribunal efectuarà la proposta de nomenament o contractació en favor de l'aspirant que hagi obtingut la màxima puntuació. L'acta del tribunal es penjarà a l'e-Tauler de l'Ajuntament. Malgrat això, el tribunal podrà comunicar verbalment el resultats als aspirants i, en tal cas, amb aquesta comunicació s'entendrà complida l'obligació legal de comunicar el resultat als aspirants i el seu coneixement dels recurs que poden interposar segons s'indica a la base corresponent. 

15.2. L'òrgan de selecció no podrà proposar el nomenament d'un nombre d'aspirants superior al de places convocades.

15.3. Malgrat el que diu el punt anterior, l'Ajuntament podrà admetre que l'aspirant que hagi quedat en segon lloc pugui passar a la fase de pràctiques si l'aspirant classificat en primer lloc no s'hi presenta o no supera la prova.

15.4. A fi de garantir el respecte i la confidencialitat de les dades de les persones aspirants, en el marc de la Llei Orgànica 15/1999, de 13 de desembre, de Protecció de Dades, les llistes on constin les qualificacions o valoracions atorgades tindran com a referència el número de registre d’entrada de la sol·licitud de cada persona aspirant, les inicials dels seus noms i cognoms, i les tres darreres xifres i la lletra del seu Document Nacional d’Identitat.

Setzena. Comunicació del resultat del concurs.

El tribunal comunicarà formalment als aspirants el resultat de les puntuacions del concurs oposició, amb la proposta de nomenament i, si n'hi ha, l'ordre de la borsa. La comunicació farà mitjançant anunci a l'e-TAULER de l'Ajuntament. Malgrat això, el tribunal podrà comunicar verbalment el resultats als aspirants i, en tal cas, amb aquesta comunicació s'entendrà complida l'obligació legal de comunicar el resultat als aspirants.

Dissetena. Nomenament o contractació i presa de possessió 

17.1. Acabat el procés selectiu, el tribunal publicarà els resultats del concurs-oposició al taulell d’anuncis de l’Ajuntament, ordenant els aspirants per ordre de la puntuació obtinguda, de major a menor, i efectuarà la proposta de contractació en favor de l'aspirant que hagin obtingut la major puntuació.

17.2. El tribunal no pot proposar més d'un aspirant per aquest lloc a cobrir, d’acord amb el que estableix l’article 61.8 de l’EBEP.

17.3.  La persona en favor de la qual s'hagi fet la proposta de contractació, haurà de prendre possessió del lloc de treball en el termini màxim d'un mes a comptar des de la data de notificació de la resolució

Divuitena. Període de pràctiques

18.1 Els aspirants proposats hauran de passar un període de prova a l'Ajuntament durant un termini de 3 mesos de treball efectiu.

18.2. Durant aquest termini, la cap del Servei d'Educació de l'Ajuntament supervisarà l’activitat dels aspirants i, transcorregut el termini, farà un informe sobre el rendiment, actitud i capacitat de l'aspirant.

18.3. Si l'avaluació és negativa, la Junta de Govern Local podrà optar entre convocar per a fer les pràctiques a l'aspirant que hagi quedat el següent lloc o convocar de nou un procés selectiu.

Dinovena. Interrupció del període de pràctiques

El còmput del període de prova queda interromput quan es produeixen les següents casuístiques i es reprèn en acabar aquestes: 

- Baixa per Incapacitat temporal 
- Permís de maternitat/adopció o acolliment 
- Guarda amb finalitat d’adopció 
- Permís de lactància en cas que s’opti per compactar-la 
- Permís de paternitat 
- Risc durant l’embaràs 
- Risc durant la lactància 
- Permís per violència de gènere 

Vintena. Constitució de Borsa de treball.

20.1. La borsa de treball estarà formada les persones que no siguin seleccionades però que superin les proves de la fase d'oposició i restaran incloses per ordre de puntuació total a la borsa. 

20.2. La borsa es destinarà a cobrir qualsevol tipus de necessitat que pugui tenir l’Ajuntament. El funcionament de la borsa és el que consta en aquestes bases més endavant.

20.3. Les qualificacions obtingudes en aquesta convocatòria també determinaran l’ordre per als nomenaments i les contractacions temporals, a temps parcial o a jornada sencera, que puguin ser necessàries per a cobrir les necessitats que es produeixin.

20.4. La borsa de treball tindrà una durada màxima de 2 anys des de l'acord de la JGL que fixi l'ordre dels aspirants. La seva vigència es podrà prorrogar fins a l’aprovació d’una nova borsa. 

Vint-i-unena. Funcionament de la borsa 

En el cas que s’opti per acudir a la borsa, el sistema de funcionament serà el següent:

21.1. Els d’aspirants que no hagin estat nomenats o contractats en un primer moment, podran ser cridats d’acord amb l’ordre de puntuació, pel seu nomenament o contractació per ocupar el lloc de treball objecte de la convocatòria, durant la vigència de la borsa de treball.

21.2. La crida dels seus integrants per proposar-los el nomenament o contractació es realitzarà mitjançant l’enviament d’un correu electrònic a l’adreça de correu que el participant hagi indicat en la seva sol·licitud de participació a la convocatòria, i mitjançant una trucada telefònica al número indicat en la sol·licitud. En cas que la persona cridada no sigui localitzada o no es posi en contacte amb l’ens local dins del dia hàbil següent, es cridarà la persona següent de la llista de la borsa de treball. 

21.3. Quan s’ofereixi un nomenament interí o contractació temporal per ocupar un lloc de treball vacant, l’aspirant que accepti aquesta oferta de treball tindrà reservat el manteniment en la borsa de treball en funció de la seva puntuació, durant tota la vigència de la borsa, als efectes de poder optar a noves ofertes, en cas que la relació de treball s’hagi extingit per qualsevol causa no disciplinària aliena a la seva voluntat. 

21.4. Mentre una persona integrant de la borsa tingui vigent un contracte temporal o nomenament interí amb l’Ajuntament de la Seu d’Urgell, no se li oferirà cap altra nova contractació o nomenament que pugui generar-se, encara que aquest sigui de durada superior, excepte quan estiguin a 15 dies de finalitzar la seva relació contractual o nomenament

21.5. Els integrants de la borsa hauran de vetllar per l’actualització permanent de l’adreça de correu electrònic i/o del número de telèfon de contacte, mitjançant la modificació de les dades quan calgui, que s’haurà de comunicar per escrit via correu electrònic, a l’Ajuntament. 

21.6. Un cop inscrit en la borsa, cap participant serà exclòs, llevat que concorrin causes objectives que justifiquin aquesta exclusió. 

21.7. Si la persona integrant de la borsa de treball rebutja una vegada la proposta de nomenament interí o contracte temporal, sense que concorrin cap dels supòsits de no penalització que es preveuen més endavant, mantindrà el mateix lloc de la borsa de treball, sense que es produeixi cap variació. Si la mateixa persona rebutja per segona vegada una proposta de nomenament interí o contractació temporal, passarà a ocupar automàticament l’últim lloc en l’ordre de prelació de la borsa de treball. La tercera vegada que la mateixa persona no accepti una oferta de treball, deixarà de formar part definitivament de la borsa de treball. 

21.8. No obstant això, aquest sistema de penalització no s’aplicarà als integrants que es trobin en situació de suspensió de la borsa de treball i que acreditin que no poden acceptar la proposta de nomenament perquè es troben en aquell moment en alguna de les situacions següents:

a) Estar en situació de baixa per maternitat o paternitat, o per incapacitat temporal reconeguda per la Seguretat Social. 

b) Gaudir d’un permís per adopció o acolliment, segons l’article 49.b) del Reial Decret Legislatiu 5/2015, de 30 d’octubre, pel qual s’aprova el text refós de la Llei de l’Estatut bàsic de l’empleat públic. 

c) Tenir cura de fills menors de tres anys, o de familiars fins al segon grau de consanguinitat o afinitat que no es puguin valer per ells mateixos. 

d) Qualsevol situació de força major, degudament acreditada. 

La causa de suspensió s’haurà de justificar documentalment en el termini màxim de dos dies comptadors a partir del moment en que es produeixi la crida. La persona aspirant que deixi d’estar en situació de suspensió, ho haurà de posar de manifest a l’Ajuntament.  

21.9. Seran motius d’exclusió de la borsa de treball: 

a. No superar el període de prova establert
b. La renúncia expressa de la persona candidata a formar part de la borsa de treball. 
c. La renúncia voluntària al nomenament interí o contracte temporal durant la seva vigència. 
d. La declaració falsa, per part de l’aspirant, dels mèrits i requisits de participació en aquesta convocatòria. 
e. La resolució d’un expedient disciplinari amb sanció ferma per la comissió de falta greu o molt greu. 
f. La no-presentació, amb el requeriment previ, de la documentació acreditativa exigida per fer el nomenament. 
g. La pèrdua de les condicions per ser nomenat per l’Administració Pública. 
h. Quan existeixi una impossibilitat reiterada i acreditada de contactar amb la persona interessada, pel fet que aquesta no hagi respost tres crides. 

21.10. En tot cas, els integrants de la borsa únicament són titulars d’una expectativa de dret a ser nomenats o contractats mentre no es realitzi un altre procediment selectiu.

21.11. El límit per poder nomenar o contractar una persona de la borsa serà el que estableixi la norma a efectes de concatenació. És a dir, a una mateixa persona se li podran fer tants nomenaments i/o contractes temporals com li corresponguin per ordre de borsa fins que la suma de tots ells no superi el còmput de temps a efectes de concatenació i pugui esdevenir indefinit.

Vint-i-dosena. Cessament

La persona nomenada o contractada cessarà per qualsevol de les causes següents:

a. Quan es proveeixi la plaça vacant en propietat 
b. Si l’Ajuntament amortitza la plaça de la seva plantilla orgànica.
c. Si es dóna qualsevol de les causes de cessament dels funcionaris interins establertes a la normativa de funció pública
d. Si cessa el motiu de l’interinatge
e. Si finalitza el conveni amb el Departament d’Educació o bé l’aportació econòmica. 

Vint-i-tresena. Règim d’impugnacions i recursos.

23.1. Contra l'aprovació de les bases i convocatòria, les llistes definitives de persones admeses i excloses, els nomenaments/ contractacions i les resolucions per les quals es declara no superat el període de pràctiques, els interessats poden interposar alternativament els recursos següents:

· Recurs potestatiu de reposició en el termini d'un mes des de la data de notificació o darrera publicació de l'acte o resolució.
· Recurs contenciós administratiu davant de la jurisdicció contenciosa administrativa, en el termini de dos mesos a comptar de l'endemà de la seva notificació o publicació.

23.2. Contra les decisions del tribunal, els aspirants podran interposar recurs d'alçada davant de la Junta de Govern Local.


DILIGÈNCIA: Aquestes bases van ser aprovades per la Junta de Govern Local en sessió de 22.01.24.

La Seu d'Urgell,
El Secretari
Ramon Miñambres Rebés

